
A V I Z

asupra proiectului de Lege pentru ratificarea celui de-al treilea Protocol Adiţional la Acordul cu privire la Forţa Multinaţională de Pace din Europa de Sud-Est, semnat la Atena la 21 iunie 2000.

În conformitate cu prevederile art.89 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege pentru ratificarea celui de-al treilea Protocol Adiţional la Acordul cu privire la Forţa Multinaţională de Pace din Europa de Sud-Est, semnat la Atena la 21 iunie 2000, trimis cu adresa nr.23 din 6 februarie 2001, înregistrată sub nr.231/XVIII/11 din 6 februarie 2001.   



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege, menţionat mai sus, în şedinţa din  14 februarie 2001.



Membrii comisiei au examinat proiectul de lege, expunerea de motive şi avizul favorabil al Consiliului Legislativ nr.1294/06.11.2000.



În urma dezbaterilor, cu majoritate de voturi, membrii comisiei au hotărât avizarea favorabilă a proiectului de lege, în forma  adoptată de Senat la 15 ianuarie 2001.

În raport de obiectul şi conţinutul său, proiectul de lege face parte din categoria legilor ordinare. 

